Ծնվել է 1963թ. փետրվարի 16-ին, Երևանում: 1980թ. ավարտել է Երևանի Ա.Խանջյանի անվան միջնակարգ դպրոցը, 1984թ.` Երևանի գեղարվեստաթատերական ինստիտուտի դերասանական ֆակուլտետը` Ալեքսանդր Քոչարյանի արվեստանոցը: 1984-97թթ եղել է Երևանի Պատանի հանդիսատեսի պետական թատրոնի, ապա` «Թատրոն 13»-ի, «Թատրոն անիվների վրա»-ի դերասան: 12 տարի աշխատել է Երևանի Կ.Ստանիսլավսկու անվան ռուսական դրամատիկական թատրոնում` որպես դերասան: Աշխատում է Երևանի Գ.Սունդուկյանի անվան ազգային ակադեմիական թատրոնում` որպես դերասան: Խաղացել է «Քաջ Նազար», «Խեղկատակը», «Սիրահարված արքայազն», Վ.Ստեփանյանի «Գազանանոց Մադագասկար», Բրանդոյի «Չարլեի մորաքույրը», Ն.Բաեռի «Դեպք մետրոյում» (Դուգլաս Մակքեն), Վ.Շեքսպիրի «Ռիչարդ Երրորդ» (Ռետկլիֆ), Գ.Խանջյանի «Որբերի ընտանիքը» (Կիրակոս) և այլ ներկայացումներում: Նկարահանվել է «Որոգայթ», «Մաեստրո», «Քաղաքում», «Հրեշտակների դպրոց» և այլ հեռուստասերիալներում: Վարել է «Մուգունինի-Բուա» հեռուստաշոուն: